U petak 16. 02. 2018. u SŠ Krapina održan je Okrugli stol za novinarske radove, Lidrano 2018. Članice Županijskog povjerenstva bile su Biserka Jakšić, dugogodišnja novinarka, trenutno zaposlena na Radiju Kaj kao glavna urednica te Jelena Jazbec, novinarka digitalnih novina Zagorje Internacional.
 Nakon uvodnih riječi dobrodošlice domaćina i povjerenstva uslijedilo je prezentiranje rezultata te prijedlozi za državnu razinu. Jelena Jazbec pročitala nam je osvrte na tri novinarska rada te šest školskih listova osnovnih škola. Najviše pohvala dobio je školski list *Maksić* iz OŠ „Vladimir Bosnar“, Stubičke Toplice. Nakon odlično sročenih kritika za pisane uratke poslušali smo tri najbolja, ujedno predložena za državnu smotru Lidrano 2018. Dugogodišnja novinarka Radija Kaj započela je iznošenje rezultata za srednje škole školskim listovima. Pobjedu na županijskoj smotri već sedmu godinu za redom odnijela je Škola za umjetnost, dizajn, grafiku i odjeću Zabok. *Tabula nova* časopis je provokativne naslovnice i teme broja (Mladi i seksualnost) te odličnog spoja slika i teksta. To je ujedno bio i jedini srednjoškolski školski list.
Uskoro je uslijedio onaj najstresniji i najočekivaniji dio – novinarski radovi srednjih škola. Pristigla su ukupno četiri rada, dva iz naše Gimnazije, iz SŠ Krapina i iz ŠUDIGO-a. Profesoricu Sandru Babnik Lončar krasio je osmijeh nakon izuzetnih pohvala za osvrt Vida Leža na predstavu Teatra Exit *Shakespeare na Exit* te na moj intervju sa šahistom Oliverom Kukasom. *Drugopeemovca* Vida odličan rad možda odvede u Šibenik na državnu smotru! Uslijedili su samo trenutci sreće i ponosa. Nakon u cijelosti odslušanih radijskih emisija osnovnih i srednjih škola, dobili smo priliku okrijepiti se. Atmosfera okruglog stola bila je ugodna. Obilježili su je izrazi sreće i olakšanja na licu.
Svi držimo fige daljnjem uspjehu Vidova *Shakespearea*!!!

Naše tekstove pročitajte u prilogu!

Ana Beg, 2. pm